
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Θέση σε ισχύ του Κανονισμού Λειτουργίας Υπηρεσίας 


Γραφείων Βουλευτών. 1 

Ημερομηνία έναρξης των Κέντρων Εξυπηρέτησης Πο¬ 
λιτών σε Δήμους της Χώρας. 2 

Καθορισμός αριθμού θέσεων του Δήμου Καρδίτσας, 
που πληρούνται από άτομα που προστατεύονται από 
το Ν. 2643/1998 και κατανομή των θέσεων αυτών.... 3 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 4 

Μεταφορά αρμοδιοτήτων από τον Οργανισμό Βάμβα- 

κος στο Υπουργείο Γεωργίας. 5 

Χορήγηση στη Μαρίκα Ζωγράφου κάτοικο Θεσσαλο¬ 
νίκης, άδειας μεταλλευτικών ερευνών. 6 

Χορήγηση στον Πλουμή Χατζηαγγέλου του Κωνστα¬ 
ντίνου κάτοικο Θεσσαλονίκης, άδειας μεταλλευτι¬ 
κών ερευνών. 7 

Μεταφορά κενών οργανικών θέσεων Ε.Τ.Ε.Π. από το 
Α.Ε.Ι. σε Τμήματα του Πανεπιστημίου Θεσσαλίας. 8 

Ανασύσταση της Ιεράς Μονής Τίμιου Προδρόμου 
Ζάλτσας Βοιωτίας. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων σε διόρθωση σφάλματος θέμα 
(15) του Υπουργείου Οικονομίας και Οικονομικών... 10 


ΑΠΟΦΑΣΕΙ Σ 

Αριθ. 5727/4313 (1) 

Θέση σε ισχύ του Κανονισμού Λειτουργίας Υπηρεσίας 
Γ ραφείων Βουλευτών. 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 1,91 και 94 του Κανονισμού 
της Βουλής (Μέρος Β' - ΦΕΚ51/Α/97). 

2. Την απόφασή μας 1970/1331/22.3.2002, με την οποία 
συγκροτήθηκε επιτροπή για τη σύνταξη σχεδίου «Ειδικού 
Κανονισμού Λειτουργίας Υπηρεσίας Γ ραφείων Βουλευτών». 

3. Το από 27.3.2002 σχέδιο «Ειδικού Κανονισμού Λει¬ 


τουργίας Υπηρεσίας Γ ραφείων Βουλευτών» που μας υπέ¬ 
βαλε η ανωτέρω επιτροπή, αποφασίζουμε: 

Θέτουμε σε ισχύ, τον Ειδικό Κανονισμό Λειτουργίας 
Υπηρεσίας Γ ραφείων Βουλευτών, ως εξής: 

ΤΜΗΜΑΑ’ 

ΚΑΝΟΝΕΣ ΛΕΙΤΟΥΡΓΙΑΣ 
Άρθρο 1 

Αντικείμενο - Δικαιούχοι 

1. Η υπηρεσία γραφείων Βουλευτών υπάγεται απευθείας, 
μέσω του Γ ενικού Γ ραμματέα, στον Πρόεδρο της Βουλής. 

2. Σκοπόςτης υπηρεσίας είναιη στέγαση καιλειτουργίαγρα- 
φείων Βουλευτών που έχουν ιδιαίτερη ανάγκη προς τούτο. 

Άρθρο 2 

Παρεχόμενη στέγη 

1. Ο Πρόεδρος της Βουλής αποφασίζει για τη διάθεση 
των γραφείων στην αρχή κάθε κοινοβουλευτικής περιό¬ 
δου και για όσο διαρκείαυτή. Είναι δυνατή η επανεξέταση 
της παραχωρήσεως αυτής στο τέλος κάθε τακτικής συ¬ 
νόδου ή και νωρίτερα. 

2. Η παραχώρηση γίνεται αποκλειστικά στο βουλευτή 
και πέραν ενός ή δύο συνεργατών που γνωστοποιούνται 
στον Προϊστάμενο της Υπηρεσίας απαγορεύεται η αλλα¬ 
γή χρήστη ή η συστέγαση άλλων προσώπων. 

3. Ο Πρόεδρος της Βουλής μπορεί, με απόφασή του, να 
διαθέσει και για άλλες υπηρεσιακές ανάγκες τους χώ¬ 
ρους του κτηρίου. 

4. Τα γραφεία είναι στη διάθεση των δικαιούχων βου¬ 
λευτών καθ’ όλη τη διάρκεια του έτους και από ώρας 
08.00 έως 23.00 καθημερινώς, με εξαίρεση την Κυριακή, 
το απόγευμα του Σαββάτου (μετά τις 15.00) καιτις ημέρες 
εορτών και αργιών που καθορίζονται με απόφαση του 
Προέδρου της Βουλής. 

5. Κάθε παρέκκλιση απότηντήρησητου ωραρίου αυτού 
θα ελέγχεται αυστηρά και μπορεί να επιφέρει και την άρ¬ 
ση της παραχωρήσεως. Ο υπεύθυνος ασφαλείας ή το 
εξουσιοδοτημένο προσωπικό ασφαλείας, υποχρεούται 
να αναγγέλλει τη λήξη λειτουργίας των γραφείων μέσω 
των μεγαφωνικών εγκαταστάσεων και να ελέγχει την εκ¬ 
κένωσή τους. Σε περίπτωση μη συμμορφώσεως υποχρε- 
ούται να ενημερώνει το Γενικό Γ ραμματέα της Βουλής και 
τον Προϊστάμενο της Υπηρεσίας Ασφαλείας της Βουλής. 

Άρθρο 3 

Παρεχόμενος εξοπλισμός 

1. Τα γραφεία είναι πλήρως εξοπλισμένα για τη λει¬ 
τουργία τους. Τα παρεχόμενα είδη παραδίδονται επί απο¬ 
δείξει κατά χρήση στον δικαιούχο βουλευτή, τον οποίο 
βαρύνει κάθε φθορά που δεν οφείλεται σε συνήθη χρήση. 

2. Προκειμένου να διατηρηθεί ο χαρακτήρας και ο σκο¬ 
πός των γραφείων απαγορεύεται ρητά η εισκόμιση στα 
γραφεία ή τους διαδρόμους άλλων επίπλων ή συσκευών 
πέραν του υπάρχοντος εξοπλισμού. 

3. Ομοίως απαγορεύεται ρητά η απομάκρυνση, έστω 
και ευκαιριακή, μέρους της επιπλώσεως ή των συσκευών. 

4. Για την πιστή τήρηση των ανωτέρω συγκροτείται με 
απόφαση του Γενικού Γραμματέατης Βουλής, ειδική τρι¬ 
μελής επιτροπή ελέγχου και απογραφής του υλικού, η 
οποία υποχρεούται ανά δίμηνο να ενημερώνει το Γενικό 
Γραμματέα για την πιστή τήρηση των ανωτέρω. 

5. Γ ια την νέα παραχώρηση των γραφείων σε άλλους 
βουλευτές, υποχρεούνται, αυτοί να εισκομίσουν στα γρα¬ 
φεία κάθε είδους εξοπλισμού που τους έχει παραχωρηθεί 
προς χρήση από τη Βουλή και που προβλέπεται ως εξο¬ 
πλισμό των γραφείων. Η μη συμμόρφωση προς τα ανωτέ¬ 
ρω αποκλείει την παραχώρηση και εγκατάσταση. 

6. Το αναλώσιμο υλικό, που καθορίζεται με απόφαση 
του Γ ενικού Γ ραμματέατης Βουλής, παραδίδεταιαπότον 
προϊστάμενο της υπηρεσίας στο βουλευτή ή τον εξουσιο¬ 
δοτημένο συνεργάτη του. 

Άρθρο 4 

Οικονομικά βάρη 

1. Οι δαπάνες λειτουργίας και συντηρήσεως των γρα¬ 
φείων, του εξοπλισμού τους και των εγκαταστάσεων των 
κτηρίων βαρύνουντον Προϋπολογισμό της Βουλής. 

2. Σε κάθε γραφείο υπάρχουν δύο αστικές τηλεφωνικές 
συνδέσεις που βαρύνουντο Προϋπολογισμό της Βουλής. 

3. Οι δικαιούχοι βουλευτές μπορεί να εγκαθιστούν με δι¬ 
κές τους δαπάνες λειτουργίας επιπλέον τηλεφωνικές 
συνδέσεις. 

Άρθρο 5 

Υποχρεώσεις χρηστών 

1. Οι δικαιούχοι χρήστες, καθώς και οι συνεργάτες 
τους, οφείλουν να συμμορφώνονται προς τον παρόντα 
Κανονισμό. Κάθε παράβασή του γνωστοποιείται από την 
υπηρεσία στον Γ ενικό Γ ραμματέα της Βουλής και συνε¬ 
πάγεται την άρση της παραχωρήσεως με απόφαση του 
Προέδρου της Βουλής ύστερα από τρεις το πολύ έγγρα¬ 
φες οχλήσεις γιατην παύση της παραβάσεως ή τη μη επα¬ 
νάληψή της και επανόρθωση, αν αυτή είναι δυνατή. 

2. Κάθε παρεχόμενη στέγη παραδίδεται στους δικαιού¬ 
χους, στην αρχή κάθε κοινοβουλευτικής περιόδου, ανα¬ 
καινισμένη, εξοπλισμένη και σε πλήρη λειτουργία. Στην 
ίδια κατάσταση, πληντης φυσιολογικής φθοράς, πρέπει 
να παραδίδεται από το δικαιούχο. 

3. Απαγορεύεται η χρήση των γραφείων για άλλο σκοπό 
(όπως η άσκηση ιδιωτικού επαγγέλματος, η εξυπηρέτηση 
συνδικαλιστικής ή άλλης οργάνωσης ή του κόμματος στο 
οποίο ανήκει ο βουλευτής κ.ο.κ.), εκτός αυτού για τον 
οποίο παραχωρείται (στέγαση γιατην άσκηση του ατομι¬ 
κού κοινοβουλευτικού έργου των Βουλευτών). 

4. Οι δικαιούχοι υποχρεούνται να εκκενώνουν το γρα¬ 
φείο και να παραλαμβάνουν, με ίδια μέσα, τα προσωπικά 
τους είδη, αρχεία κ.λπ. εντός πέντε (5) ημερολογιακών 


ημερών, αρχής γενομένης από την επομένη της προκη- 
ρύξεως γενικών εκλογών και το αργότερο μέχρι της προ¬ 
παραμονής της διεξαγωγής τους ή και ενδιαμέσως, ύστε¬ 
ρα από απόφαση του Προέδρου της Βουλής. Εάν παρέλ- 
θει άπρακτη η προθεσμία αυτή, καταγράφονται τα είδη 
από τριμελή επιτροπή, που ορίζεται με απόφαση του Γε¬ 
νικού Γ ραμματέατης Βουλής και φυλάσσονται σε άλλους 
χώρους της Βουλής επί 2μηνο το πολύ προκειμένου να 
παραλειφθούν από το δικαιούχο, που ειδοποιείται προς 
τούτο. Μετά την πάροδο της προθεσμίας αυτής και το αρ¬ 
γότερο 7 ημέρες από της ειδοποιήσεως του δικαιούχου 
τα εν λόγω είδη εκποιούνται κατά τις σχετικές διατάξεις 
του Κανονισμού της Βουλής και το προϊόν κατατίθεται 
στο Ταμείο Αρωγής Υπαλλήλων Βουλής (ΤΑΥΒ). 

5. Οι δικαιούχοι και οι συνεργάτες τους οφείλουν να τη¬ 
ρούν το ωράριο λειτουργίας των γραφείων και να ενημε¬ 
ρώνουν το προσωπικό ασφάλειας για τους επισκέπτες 
τους, οι οποίοι πριν την είσοδό τους στο κτήριο και στον 
όροφο μεταβάσεώς τους, υπόκεινται στον κατάλληλο 
έλεγχο ασφαλείας, παραδίδουν την ταυτότητά τους και 
εφοδιάζονται με δελτίο εισόδου, το οποίο παραδίδουν κα¬ 
τά την έξοδό τους. 

6. Οι δικαιούχοι πρέπει να ενημερώνουν εγγράφως την 
υπηρεσία για τις ώρες επισκέψεως του προσωπικού κα¬ 
θαριότητας στο γραφείο τους και, σε κάθε περίπτωση, 
εντός του ωραρίου εργασίας του προσωπικού του κτηρί¬ 
ου. Σε κάθε περίπτωση, πρέπει να παρευρίσκεται ο δικαι¬ 
ούχος ή συνεργάτης του, εκτός αν δοθεί στην υπηρεσία 
έγγραφη συναίνεση του δικαιούχου για τις περιπτώσεις 
απουσίας του. 

7. Οι δικαιούχοι ή οι συνεργάτες τους οφείλουν να ενη¬ 
μερώνουν αμέσως την υπηρεσία λειτουργίας των γρα¬ 
φείων για κάθε βλάβη στις υδραυλικές, ηλεκτρικές ή άλ¬ 
λες εγκαταστάσεις ή για οποιαδήποτε φθορά στον κινητό 
εξοπλισμό. 

8. Απαγορεύεται η ανάρτηση στους κοινόχρηστους χώ¬ 
ρους ανακοινώσεων, αφισών και λοιπών εντύπων, οιου- 
δήποτε περιεχομένου. Η ίδια απαγόρευση ισχύει και για 
την επικόλληση στους υαλοπίνακες ή τις εξώθυρες των 
γραφείων. 

9. Οι δικαιούχοι απαγορεύεται να χρησιμοποιούν το 
προσωπικό εξυπηρετήσεως του κτηρίου σε καθήκοντα 
εκτός των αποκλειστικά υπηρεσιακών τους και εκτός του 
ωραρίου εργασίας τους, όπως αυτό ορίζεται κάθε φορά. 
Κατά τις αργίες και εξαιρέσιμες ημέρες, με εξαίρεση τις 
ημέρες που η υπηρεσία αργεί (άρθρ. 2 παρ.4) επιτρέπε¬ 
ται η εξυπηρέτησή τους από το προσωπικό καθαριότητας 
φυλακής (βάρδιας) μόνον για απόλυτη ανάγκη. 

10. Απαγορεύεται η χρήση των φωτοτυπικών μηχανη¬ 
μάτων πέραν του επιτρεπόμενου ορίου, που ορίζεται κά¬ 
θε φορά από τον Γ ενικό Γ ραμματέα της Βουλής. 

Άρθρο 6 
Ευθύνη 

1. Η Βουλή των Ελλήνων δεν ευθύνεται προς αποζημίω¬ 
ση έναντι κανενός και για οποιαδήποτε αιτία, από τη χρή¬ 
ση και λειτουργία των γραφείων. 

2. Επίσης, η Βουλή των Ελλήνων δεν ευθύνεται προς 
αποζημίωση για απώλεια κινητών ή άλλων αντικειμένων 
από τα γραφεία των χρηστών Βουλευτών. 

3. Σε περίπτωση πυρκαγιάς, κλοπής ή άλλου κοινού κιν¬ 
δύνου, εάν κρίνεται αναγκαία η είσοδος υπαλλήλων ή άλ¬ 
λων αρμοδίων ατόμων, σε οποιοδήποτε γραφείο, για 

έλεγχο εγκαταστάσεων, συστημάτων κ.λπ. ή για μεταφο¬ 
ρά αντικειμένων, εκτέλεση επισκευών ή άλλων εργασιών, 
ειδοποιείται ο δικαιούχος για να παρευρίσκεται κατά την 
είσοδο ο ίδιος ή εκπρόσωπός του. Εάν δεν καταστεί δυ¬ 
νατή επικοινωνία ή δεν ανταποκριθεί στην ειδοποίηση της 
υπηρεσίας, επιτρέπεται η είσοδος και οποιαδήποτε ανα¬ 
γκαία προς αποτροπή ή περιορισμό του κινδύνου ενέρ¬ 
γεια μόνο με την παρουσία του Γενικού Γραμματέα της 
Βουλής ή του Προϊσταμένου της Υπηρεσίας Ασφάλειας 
Βουλής ή του Προϊσταμένου της Υπηρεσίας Λειτουργίας 
Γ ραφείων ή προσώπου που θα εξουσιοδοτηθεί προς τού¬ 
το από τον Πρόεδρο της Βουλής ή ένα εκ των ανωτέρω 
υπηρεσιακών παραγόντων. 

Άρθρο 7 

Υποχρεώσεις Προϊστάμενου 

1. Ο Προϊστάμενος της υπηρεσίας λειτουργίας των 
γραφείων απευθύνεται πάντοτε εγγράφως στον Γενικό 
Γ ραμματέα της Βουλής μέσω του προϊσταμένου της Δι¬ 
εύθυνσης Ανθρώπινου Δυναμικού της Βουλής. 

2. Καθήκοντα του Προϊσταμένου της υπηρεσίας λει¬ 
τουργίας των γραφείων είναι ιδίως: 

α) η μέριμνα για την ομαλή και απρόσκοπτη λειτουργία 
των γραφείων και των κοινόχρηστων χώρων του κτηρίου 
που στεγάζονται, 

β) η εποπτεία επί του προσωπικού εξυπηρετήσεως των 
εγκαταστάσεων, 

γ) η συνεργασία του με τους βουλευτές ή τους συνερ¬ 
γάτες τους για την κάλυψη των, κατά τον παρόντα Κανο¬ 
νισμό, αναγκώντους, 

δ) η ενημέρωση και συνεργασία με τον υπεύθυνο ασφα- 
λείαςτης υπηρεσίας και τις λοιπές υπηρεσίες της Βουλής 
(Διεύθυνση Τεχνικών Υπηρεσιών κ.λπ.) για την αντιμετώ¬ 
πιση πάγιων ή περιοδικών αναγκών, 

ε) η μέριμνα για την εκτέλεση των υποχρεώσεων των 
χρηστών, 

στ) η παροχή κάθε μορφής νόμιμης βεβαιώσεως που θα 
ζητηθεί από τους χρήστες ή τις λοιπές υπηρεσίες της 
Βουλής, 

ζ) η τήρηση αρχείου (αντιγράφων) του προσωπικού μη¬ 
τρώου του προσωπικού εξυπηρετήσεως της υπηρεσίας 
και του προσωπικού ασφαλείας της. 

Άρθρο 8 

Υποχρεώσεις προσωπικού εξυπηρετήσεως 

1. Το προσωπικό εξυπηρετήσεως της υπηρεσίας ακο¬ 
λουθεί τις οδηγίες του προϊσταμένου της και αναφέρεται 
σ’ αυτόν. 

2. Εκτελείτις, κατά ειδικότητα, εργασίες του, σύμφωνα 
με το ημερήσιο πρόγραμμα εργασιών. 

3. Οφείλει να εκτελεί εντός των υπηρεσιακών του καθη¬ 
κόντων και του ωραρίου του τις εντολές των χρηστών 
στους οποίους φέρεται με ευγένεια και αποφεύγει οποια¬ 
δήποτε εκδήλωση οικειότητας, προσωπικής πολιτικής ή 
οποιοσδήποτε άλλης σχέσεως πέραν της αυστηρώς υπη¬ 
ρεσιακής. Αντίθετη συμπεριφορά διώκεται πειθαρχικώς 
για παράβαση καθήκοντος. Ιδιαίτερα επιβαρυντική περί¬ 
πτωση αποτελεί η λήψη φιλοδωρήματος ή η εκτέλεση ερ¬ 
γασίας επ’ αμοιβή. 

4. Φορά την υπηρεσιακή του στολή απαραιτήτως. 

Άρθρο 9 

Υποχρεώσεις υπευθύνου ασφαλείας 

1. Ο υπεύθυνος ασφαλείας απευθύνεται πάντοτε εγ- 


γράφως για θέματα αρμοδιότητάς του στον Γ ενικό Γ ραμ¬ 
ματέα της Βουλής, μέσω του Προϊσταμένου της Υπηρε¬ 
σίας Ασφαλείας της Βουλής. 

2. Καθήκοντα του υπευθύνου ασφαλείας της υπηρε¬ 
σίας είναι ιδίως: 

α) η μέριμνα, υποβολή προτάσεων στον Προϊστάμενο 
της Υπηρεσίας Ασφαλείας της Βουλής και λήψη μέτρων 
για την εσωτερική και περιμετρική ασφάλεια των γραφεί¬ 
ων και των κτηρίων, 

β) οι υποχρεώσεις του άρθρου 2 παράγραφος 5 του πα¬ 
ρόντος Κανονισμού, 

γ) η συνεργασία του με τον προϊστάμενο της υπηρεσίας 
λειτουργίας των γραφείων για την τήρηση της τάξεως, 

δ) η μέριμνα για τηνεκπαίδευση του προσωπικού ασφά¬ 
λειας, 

ε) η τήρηση κλειθροθήκης των γραφείων των χρηστών 
και των κοινοχρήστων χώρων, 

στ) η μέριμνα της φυλάξεωςτου οπλισμού και του λοι¬ 
πού διαβαθμισμένου υλικού, 

ζ) η μέριμνα για την, κατά ζεύγη, επίσκεψη στα γραφεία 
του προσωπικού ασφάλειας σε περίπτωση ανάγκης, όταν 
απουσιάζουν οι χρήστες, με την επιφύλαξη καιτηςπαρ. 3 
του άρθρου 6. 

3. Ο υπεύθυνος της ασφαλείας εκτελεί τις οδηγίες και 
εντολές του Γ ενικού Γ ραμματέα της Βουλής και του Προϊ¬ 
σταμένου της Υπηρεσίας Ασφαλείας της Βουλής. 

Άρθρο 10 

Υποχρεώσεις προσωπικού ασφάλειας 

1. Το προσωπικό ασφάλειας της υπηρεσίας τηρεί τις 
οδηγίες και εντολές του υπεύθυνου ασφάλειας και ανα- 
φέρεται σ’ αυτόν. 

2. Ενημερώνει το γραφείο διευθύνσεως για κάθε θέμα 
που είναι της αρμοδιότητάς του. 

3. Μεριμνά για τη μη στάθμευση κάθε είδους οχήματος 
επί της στοάς και προ της εισόδου των κτηρίων, πλην αυ¬ 
τών που εξυπηρετούν την τροφοδοσία ή τις εγκαταστά¬ 
σεις. 

4. Έχει τις υποχρεώσεις και την ευθύνη της παραγρά¬ 
φου 3 του άρθρου 8. 

5. Φορά την υπηρεσιακή του στολή απαραιτήτως, εκτός 
αν για υπηρεσιακούς λόγους επιτραπεί η πολιτική περι- 
βολή. 

Άρθρο 11 

Συντήρηση κτηριακών εγκαταστάσεων 

Η γενική συντήρησητων κτηρίωντης υπηρεσίας και των 
εγκαταστάσεων και η επισκευή-συντήρηση του κινητού 
εξοπλισμού της και των γραφείων, ενεργούνται κατά πα¬ 
ρέκκλιση των γενικών ή ειδικών διατάξεων του Κανονι¬ 
σμού της Βουλής ή των διατάξεων του Δημόσιου Λογιστι¬ 
κού, κατά τα οριζόμενα με αποφάσεις του Προέδρου της 
Βουλής, στο μεσοδιάστημα από την προκήρυξη εθνικών 
εκλογών μέχριτην έναρξη της νέας κοινοβουλευτικής πε¬ 
ριόδου ή σε έκτακτες περιπτώσεις όποτε προκύπτει ανά¬ 
γκη. 

Άρθρο 12 
Κυλικεία 

1. Τα κυλικεία εξυπηρετούν αποκλειστικά τους Βουλευ¬ 
τές, τους συνεργάτες, τους επισκέπτες τους και το προ¬ 
σωπικό της υπηρεσίας. 

2. Σε περίπτωση συστεγάσεως των γραφείων με υπη¬ 
ρεσίες της Βουλής προηγείται η εξυπηρέτηση των Βου¬ 
λευτών. 

3. Με το μισθωτήριο θα καθορίζονται τα προσφερόμενα 
είδη, που μπορεί, διαρκούσης της μισθώσεως, να μετα¬ 
βάλλονται. 

4. Τα μισθώματα αποτελούν πόρο του Ταμείου Αρωγής 
Υπαλλήλων Βουλής. 

5. Το ωράριο λειτουργίας τους ρυθμίζεται από τις αντί¬ 
στοιχες συμβάσεις. 

Άρθρο 13 

Εξουσιοδοτική Διάταξη 

1. Οι διατάξεις του παρόντος Κανονισμού κατισχύουν 
οποιωνδήποτε άλλων διατάξεων και τροποποιούνται και 
συμπληρώνονται με αποφάσεις του Προέδρου της Βου¬ 
λής. 

Άρθρο 14 
Έναρξη ισχύος 

Οι διατάξεις του παρόντος ισχύουν από 4.4.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2002 

Ο ΠΡΟΕΔΡΟΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 
-♦- 

Αριθ. ΔΙΣΚΠΟ Φ.1/οικ. 16389 (2) 

Ημερομηνία έναρξης των Κέντρων Εξυπηρέτησης Πολι¬ 
τών σε Δήμους της Χώρας. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) της παραγράφου 1,2,3,4,5 και 7 του Άρθρου 31 του 
Ν. 3013/2002 «Αναβάθμιση της πολιτικής προστασίας και 
άλλες διατάξεις» (ΦΕΚ 102/τ.Α'/1.5.2002). 

β) του Ν. 2880/2001 « Πρόγραμμα «ΠΟΛΙΤΕΙΑ» για την 
μεταρρύθμιση και τον εκσυγχρονισμό της Δημόσιας Διοί¬ 
κησης και άλλες διατάξεις» (ΦΕΚ 9/τ.Α'/30.1.2001). 

γ) του άρθρου 29 Α' του Ν. 1558/1985 (ΦΕΚ 137/τ.Α'/ 
1985) όπως προστέθηκε με το άρθρο 27 του Ν. 2081/92 
(ΦΕΚ 154/τ. Α'/1992) και τροποποιήθηκε με τις διατάξεις 
του εδαφίου α' της παρ. 2 του άρθρου 1 του Ν. 2469/97 
(ΦΕΚ 38/τ. Α'/1997). 

2. Τη ΔΙΔΚ/ Φ. 1/2/22875/ ( ΦΕΚ 1480/τ. Β731.10.2001) 
Κοινή Απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης». 

3. Το γεγονός ότι από τις διατάξεις της απόφασης αυ¬ 
τής ενεργοποιείται η δαπάνη που είχε προϋπολογιστεί κα¬ 
τά τη ψήφιση των διατάξεων του άρθρου 31 του Ν. 
3013/2002, κατά το μέρος που αυτή αφορά τη λειτουργία 
των αναφερομένων στην παρούσα απόφαση Κέντρων 
Εξυπηρέτησης των Πολιτών, αποφασίζουμε: 

1. Ως ημερομηνία έναρξης λειτουργίας των κάτωθι ανα- 
φερόμενων Κέντρων Εξυπηρέτησης Πολιτών, με την ορ¬ 
γανωτική μορφή καιτις αρμοδιότητες που περιγράφονται 


στο Άρθρο 31 του Ν. 3013/2002 «Αναβάθμιση της πολιτι¬ 
κής προστασίας και άλλες διατάξεις» (ΦΕΚ 102/τ.Α/ 
1.5.2002) ορίζεται η 2η Σεπτεμβρίου 2002. 

Α/Α 

179. Κέντρο Εξυπηρέτησης Πολιτών Δήμου Αγ. Στεφά¬ 
νου, Ν. Αττικής 

180. Κέντρο Εξυπηρέτησης Πολιτών Δήμου Βουλιαγμέ¬ 
νης, Ν. Αττικής 

181. Κέντρο Εξυπηρέτησης Πολιτών Δήμου Αγ. Ιωάννη 
Ρέντη, Ν. Πειραιώς 

182. Κέντρο Εξυπηρέτησης Πολιτών Δήμου Πεύκης, Ν. 
Αττικής 

183. Κέντρο Εξυπηρέτησης Πολιτών Δήμου Χαλανδρί¬ 
ου, Ν. Αττικής 

184. Κέντρο Εξυπηρέτησης Πολιτών Δήμου Αγνάντων, 
Ν. Άρτας 

185. Κέντρο Εξυπηρέτησης Πολιτών Δήμου Διδυμοτεί¬ 
χου, Ν. Έβρου 

186. Κέντρο Εξυπηρέτησης Πολιτών Δήμου Ορεστιά- 
δας, Ν. Έβρου 

187. Κέντρο Εξυπηρέτησης Πολιτών Δήμου Ορφέα, Ν. 
Έβρου 

188. Κέντρο Εξυπηρέτησης Πολιτών Δήμου Τραϊανού- 
πολης, Ν. Έβρου 

189. Κέντρο Εξυπηρέτησης Πολιτών Δήμου Λαγανά, Ν. 
Ζακύνθου 

190. Κέντρο Εξυπηρέτησης Πολιτών Δήμου Αρκαδίων, 
Ν. Ζακύνθου 

191. Κέντρο Εξυπηρέτησης Πολιτών Δήμου Αρτεμισί¬ 
ου, Ν. Ζακύνθου 

192. Κέντρο Εξυπηρέτησης Πολιτών Δήμου Εγνατίας, 
Ν. Ιωαννίνων 

193. Κέντρο Εξυπηρέτησης Πολιτών Δήμου Δερβιζιά- 
νων, Ν. Ιωαννίνων 

194. Κέντρο Εξυπηρέτησης Πολιτών Δήμου Καλπακίου, 
Ν. Ιωαννίνων 

195. Κέντρο Εξυπηρέτησης Πολιτών Δήμου Πασσαρώ- 
νος, Ν. Ιωαννίνων 

196. Κέντρο Εξυπηρέτησης Πολιτών Δήμου Πραμά- 
ντων, Ν. Ιωαννίνων 

197. Κέντρο Εξυπηρέτησης Πολιτών Δήμου Ανατολικού 
Ζαγορίου, Ν. Ιωαννίνων 

198. Κέντρο Εξυπηρέτησης Πολιτών Δήμου Αγίων 
Αναργύρων, Ν. Καστοριάς 

199. Κέντρο Εξυπηρέτησης Πολιτών Δήμου Σολυγείας, 
Ν. Κορινθίας 

200. Κέντρο Εξυπηρέτησης Πολιτών Δήμου Σμύνους, 
Ν. Λακωνίας 

201. Κέντρο Εξυπηρέτησης Πολιτών Δήμου Αβίας, Ν. 
Μεσσηνίας 

202. Κέντρο Εξυπηρέτησης Πολιτών Δήμου Τροιζήνος, 
Ν. Πειραιώς 

203. Κέντρο Εξυπηρέτησης Πολιτών Δήμου Θεσπρωτι- 
κού, Ν. Πρέβεζας 

204. Κέντρο Εξυπηρέτησης Πολιτών Δήμου Πάργας, Ν. 
Πρέβεζας 

205. Κέντρο Εξυπηρέτησης Πολιτών Δήμου Καλλιδέν- 
δρου, Ν. Τρικάλων 

206. Κέντρο Εξυπηρέτησης Πολιτών Δήμου Μώλου, Ν. 
Φθιώτιδας 

207. Κέντρο Εξυπηρέτησης Πολιτών Δήμου Λάρισας, Ν. 
Λάρισας 

208. Κέντρο Εξυπηρέτησης Πολιτών Δήμου Νέας Ιω¬ 
νίας, Ν. Μαγνησίας 

209. Κέντρο Εξυπηρέτησης Πολιτών Νομαρχιακής Αυ¬ 
τοδιοίκησης Λακωνίας 

210. Κέντρο Εξυπηρέτησης Πολιτών Νομαρχιακής Αυ¬ 
τοδιοίκησης Χίου 

211. Κέντρο Εξυπηρέτησης Πολιτών Νομαρχιακής Αυ¬ 
τοδιοίκησης Θεσπρωτίας 

2. Ο αύξων αριθμός που αντιστοιχεί στα ανωτέρω ΚΕΠ 
αποτελεί τον ηλεκτρονικό αριθμό τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2002 

Ο ΥΦΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-♦- 

Αριθ. 31250 (3) 

Καθορισμός αριθμού θέσεων του Δήμου Καρδίτσας, που 
πληρούνται από άτομα που προστατεύονται από το Ν. 
2643/1998 και κατανομή των θέσεων αυτών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ 220/Α728.9.1998), όπως αντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ 258/Α76.11.2001) και της παρ. 3 
του άρθρου 48 του Ν. 2972/2001 (ΦΕΚ 291/Α7 
27.12.2001). 

2. Τις διατάξεις του άρθρου 18 παρ. 8 του Ν. 2539/1997, 
όπως ισχύει (ΦΕΚ 244/τ.Α'). 

3. Το 22773/25.7.2002 έγγραφο του ΑΣΕΠ, για την επι¬ 
κείμενη έκδοση προκήρυξης, πλήρωσης δέκα πέντε (15) 
συνολικώς θέσεων εργασίας τακτικών υπαλλήλων, δια¬ 
φόρων κατηγοριών κλάδων και ειδικοτήτων, στο Δήμο 
Καρδίτσας. 

4. Τη ΔΙΔΚ/Φ 1/2/22875/31.10.2001 (ΦΕΚ 1480/τ.Β') 
απόφαση του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης 
(ΕΣ.Δ.Δ.Α.) περί ανάθεσης αρμοδιοτήτων στους Υφυ¬ 
πουργούς ΕΣ.Δ.Δ.Α. 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Καρδίτσας, που πρόκειται να πληρω¬ 
θούν από άτομα που προστατεύονται από τις διατάξεις 
του Ν. 2643/1998 σε μία (1). 

Β. Η ανωτέρω θέση δίδεται, στην κατηγορία των Ατό¬ 
μων με Ειδικές Ανάγκες (Α.Μ.Ε.Α.) του πρώτου εδαφίου 
της περίπτωσης β'της παραγράφου 1 του άρθρου 1 του 
Ν. 2643/1998 και θα καλυφθεί από άτομο της κατηγορίας 
Υποχρεωτικής Εκπαίδευσης ΥΕ 16 Εργατών Καθαριότη¬ 
τας. 

ΝΟΜΑΡΧΙΑ ΦΟΡΕΑΣ ΚΛΑΔΟΣ ΚΑΤΗΓΟΡΙΑ ΘΕΣΕΙΣ 
ΕΙΔΙΚΟΤΗΤΑ ΠΡΟΣΤΑΣΙΑΣ Ν. 2643/1998 
ΚΑΡΔΙΤΣΑΣ ΔΗΜΟΣ ΥΕ 16 Εργατών Α.Μ.Ε.Α. 1 

ΚΑΡΔΙΤΣΑΣ Καθαριότητας 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2002 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΕΡΓΑΣΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΣΤΑΥΡΟΣ ΜΠΕΝΟΣ ΔΗΜΗΤΡΙΟΣ ΡΕΠΠΑΣ 

-♦- 

Αριθ. Υ7α/Γ.Π./ΟΙΚ. 84382 (4) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55. 

2. Τιςδιατάξειςτουάρθρου3του Ν. 1278/82 όπωςεπα- 
ναφέρθηκανσεισχύ με τις διατάξεις του άρθρου 1 του Ν. 
2194/94. 

3. Τις διατάξεις του άρθρου 31 του Ν. 1397/83 όπως συ¬ 
μπληρώθηκαν με τις διατάξεις του άρθρου 20 παρ. 2 του 
Ν. 2519/97. 

4. Τις 3774, 3775/22.7.2002 αποφάσεις της Εκτελεστι¬ 
κής Επιτροπής του ΚΕΣΥ. 

5. Τη ΔΥ (3-4)α Γ.Π. οικ./73749/24.7.2002 (ΦΕΚ Β' 
995/2002) απόφαση της Υφυπουργού Υγείας και Πρό¬ 
νοιας για μεταβίβαση αρμοδιοτήτων και του δικαιώματος 
υπογραφής εγγράφων «Με Εντολή Υφυπουργού», στους 
Γενικούς Γραμματείς, Γενικούς Διευθυντές και ανωτέ- 
ρους υπαλλήλους του Υπρυργείου Υγείας και Πρόνοιας, 
αποφασίζουμε: 

I. Κυρώνουμε τις ανωτέρω (4) σχετικές γνωμοδοτήσεις 
της ΕΈ. του ΚΕΣΥ, με τις οποίες αναγνωρίζονται οι ακό¬ 
λουθες νοσοκομειακές μονάδες, ως κατάλληλες για 
άσκηση των γιατρών στις αναφερόμενες ειδικότητες: 

1. Πανεπιστημιακό Γενικό Νοσοκομείο Λάρισας 

Αναισθησιολογικό τμήμα: 30 μήνες άσκηση στην Αναι- 

σθησιολογία (ήτοι 30 μήνες αναισθησία στις βασικές Χει¬ 
ρουργικές Ειδικότητες). 

2. Ναυτικό Νοσοκομείο Αθηνών 

Οφθαλμολογικό τμήμα: 3 χρόνια άσκηση στην Οφθαλ¬ 
μολογία. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2002 

Με εντολή Υφυπουργού 
Η Γενική Διευθύντρια 
Β. ΦΛΟΥΡΗ 

-♦- 

Αριθ. 261112 (5) 

Μεταφορά αρμοδιοτήτων από τον Οργανισμό Βάμβακος 
στο Υπουργείο Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 29Ατου Ν. 1558/85 (Α 137) «Κυβέρνηση 
και Κυβερνητικά Όργανα» που προστέθηκε με το άρθρο 
27 του Ν. 2081/92 (Α 154) και τροποποιήθηκε με το άρθρο 
1 του Ν. 2469/97 (Α38). 

β. Του άρθρου 28 παρ.3 και 4 του Ν. 2637/98 (Α 200) 
«Σύστασητου Ο.ΠΙ.ΛΟΓ., Ο.ΠΕ.Κ.Ε.Π.Ε., Ο.Π.Ε.Γ.Ε.Π. και 
άλλες διατάξεις», με το οποίο προβλέπεται η κατάργηση 
του Οργανισμού Βάμβακος, όπως αυτές αντικαταστάθη- 
καν και συμπληρώθηκαν με το άρθρο4παρ. 16και 17του 
Ν. 2732/99 (Α154). 

γ. Του άρθρου 29του Ν. 2637/98 (Α200) όπως αυτό συ¬ 
μπληρώθηκε μετο άρθρο 4παρ. 20του Ν. 2732/99 (Α 154) 
«Διεπαγγελματικές οργανώσεις και ρύθμιση θεμάτων αρ¬ 
μοδιότητας Υπ. Γεωργίας». 

δ. Του Π.Δ. 258/88 «Οργάνωση των Υπηρεσιών του Ορ¬ 
γανισμού Βάμβακος». 

2. Την ανάγκη μεταφοράς αρμοδιοτήτων από τον Ορ¬ 
γανισμό Βάμβακος στην Κεντρική Υπηρεσία και τα ΚΕΠ- 
ΠΥΕΛ του Υπουργείου Γεωργίας, για την εύρυθμη λει¬ 
τουργία της υπηρεσίας και την ανάγκη συντονισμού και 
επίβλεψης της σποροπαραγωγής, έτους 2002, μέχρι την 
έκδοση του σχετικού Προεδρικού Δ/τος. 

3. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

1. Μεταφέρονται οι παρακάτω αρμοδιότητες του Τμή¬ 
ματος Σποροπαραγωγής της Διεύθυνσης Παραγωγής 
του Οργανισμού Βάμβακος, στο Τμήμα Πολλαπλασιαστι¬ 
κού Υλικού Φυτών Μεγάλης Καλλιέργειας, της Δ/νσης 
Εισροών Φυτικής Παραγωγής, της Κεντρικής Υπηρεσίας: 

α. Η εκτίμηση των κατ’ έτος αναγκών της χώρας σε βαμ¬ 
βακόσπορο σποράς, καθώς και σε ελαιούχους σπόρους 
κατά ποικιλία και η μέριμνα για την εξασφάλισή του. 

β. Η εισήγηση και ο έλεγχος για την άρτια οργάνωση της 
σποροπαραγωγής, η παρακολούθηση των εξελίξεων της 
σποροπαραγωγής και η εισήγηση σε συνεργασία με τη 
Διεύθυνση Διακίνησης Παραγωγής για τον άρτιο μηχανο¬ 
λογικό εξοπλισμό των συγκροτημάτων περιποίησης, του 
βαμβακοσπόρου σποράς, καθώς και των ελαιούχων σπό¬ 
ρων. 

γ. Η οργάνωση, ο εκσυγχρονισμός, η κατεύθυνση και ο 
έλεγχος των Κέντρων Σποροπαραγωγής. 

δ Η παρακολούθηση και κατεύθυνση σε θέματα σπορο¬ 
παραγωγής των φορέων σποροπαραγωγής βάμβακος 
και ελαιούχων σπόρων. 

ε. Η ρύθμιση της δραστηριότητας της παραγωγής (έκ¬ 
δοση αδειών, προϋποθέσεις λειτουργίας κλπ) και εμπο¬ 


ρίας του βαμβακοσπόρου σποράς και λοιπών ελαιούχων 
σπόρων σύμφωνα με τις διατάξεις του νόμου 1564/1985 
(ΦΕΚ 164 Α) και τους σχετικούς κανονισμούς της Ε.Ο.Κ. 

στ. Η καθοδήγηση των περιφερειακών υπηρεσιών ως και 
ο διοικητικός και τεχνικός έλεγχος αυτών, προς εφαρμογή 
των σχετικών κανονισμών για τον έλεγχο της παραγωγής 
των σπόρων, της ποιότητας και της πιστοποίησης αυτών. 

ζ. Η έκδοση όλων των σχετικών πιστοποιητικών, ετικε¬ 
τών κ.λπ. για τη λειτουργία της Υπηρεσίας αυτής. 

η. Η μέριμνα για τη διατήρηση και βελτίωση της ποιότη¬ 
τας των σπόρων σε συνεργασία με άλλους φορείς και 
εφαρμογή κάθε μέσου για την επιτυχία του ανωτέρου 
σκοπού. 

θ. Η τήρηση και επεξεργασία στατιστικών στοιχείων των 
σπόρων (έκτασης, ποικιλίες, αποθέματα, εισαγωγές κλπ.) για 
την παρακολούθηση της εργασίας της σποροπαραγωγής. 

ι. Η δημοσίευση πληροφοριών για ενημέρωση των εν¬ 
διαφερομένων για κάθε θέμα σχετικά με τη λειτουργία 
της Υπηρεσίας Ελέγχου και Πιστοποίησης Σπόρων. 

ια. Η μέριμνα για την εξασφάλιση του απαραίτητου ερ¬ 
γαστηριακού εξοπλισμού λειτουργίας των Εργαστηρίων 
Ελέγχου και Πιστοποίησης Σπόρων. 

2. Μεταφέρονται οι παρακάτω αρμοδιότητες, του Τμή¬ 
ματος Παραγωγής, των Περιφερειακών Διευθύνσεων του 
Οργανισμού Βάμβακος, στα ΚΕΠΠΥΕΛ: 

α. Η οργάνωση κέντρων σποροπαραγωγής κατά τις 
οδηγίες της Κεντρικής Υπηρεσίας. 

β. Η παρακολούθηση, η κατεύθυνση και ο έλεγχος σε 
θέματα σποροπαραγωγής των συνεταιριστικών οργανώ¬ 
σεων ή άλλων φορέων σποροπαραγωγής βάμβακος και 
ελαιούχων σπόρων. 

3. Μεταφέρονται οι παρακάτω αρμοδιότητες, του Γ ραφεί¬ 
ου Ελέγχου και Πιστοποίησης Σπόρων των Περιφερειακών 
Διευθύνσεων του Οργανισμού Βάμβακος, στα ΚΕΠΠΥΕΛ: 

α. Ο έλεγχος για την εφαρμογή των σχετικών κανονι¬ 
σμών στην παραγωγή σπόρου σποράς. 

β. Ο τεχνικός έλεγχος της ποιότητας του παραγομένου 
σπόρου σποράς και η πιστοποίησή του. 

γ. Η μέριμνα για τη διατήρηση και βελτίωσητου σπόρου 
σποράς σε συνεργασία με άλλους φορείς και εφαρμογή 
κάθε μέσου για την επιτυχία του ανωτέρω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

( 6 ) 

Χορήγηση στη Μαρίκα Ζωγράφου κάτοικο Θεσσαλονί¬ 
κης, άδειας μεταλλευτικών ερευνών. 

Ο ΝΟΜΑΡΧΗΣ ΡΟΔΟΠΗΣ 

Με την ΔΙΒΜ/Φ24.243/643/9.8.2002 απόφαση του Νο¬ 
μάρχη Ροδόπης, που εκδόθηκε σύμφωνα με τις διατάξεις 
του Ν. Δ/τος 210/73, χορηγήθηκε στη Μαρίκα Ζωγράφου, 
κάτοικο Θεσσαλονίκης άδεια μεταλλευτικών ερευνών 
(Α.Β.Μ. 618), διάρκειας τριών (3) ετών, σε χώρο έκτασης 
9.995 στρεμμάτων, ευρισκόμενο στην περιφέρεια του 
Δήμου Σαπών (οικισμοί Βέλκιο και Χαμηλό) του Νομού 
Ροδόπης, που έχει τα εξής όρια: 

1. Τ.Σ. Α Α.Σ. Χ=+ 21.150 Ψ=+ 25.750 και από εκεί στο 

2. Τ.Σ. ΒΑ.Σ. Χ=+ 19.500 Ψ = + 25.700 και από εκεί στο 

3. Τ.Σ. Γ Α.Σ. Χ=+ 15.100 Ψ=+ 25.750 και από εκεί στο 

4. Τ.Σ. Δ Α.Σ. X— + 15.300 Ψ = + 27.500 και από εκεί στο 

5. Τ.Σ. Ε Α.Σ. Χ=+ 20.500 Ψ=+ 27.500 και από εκεί στο 

αρχικό Τ.Σ.Α. 

Οι αζιμουθιακές συντ/μένες των ορίων του ανωτέρω 
χώρου αναφέρονται στο κέντρο φύλλου του Επιτελικού 
Χάρτη ΜΑΡΩΝΕΙΑ με κλίμακα 1:100.000, όπου Ε = 40° 45' 
και Μ = + 1°45'. 

Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

-♦- 

(7) 

Χορήγηση στον Πλουμή Χατζηαγγέλου του Κωνσταντί¬ 
νου κάτοικο Θεσσαλονίκης, άδειας μεταλλευτικών 
ερευνών. 

Ο ΝΟΜΑΡΧΗΣ ΡΟΔΟΠΗΣ 

Με την ΔΙΒΜ/Φ24.245/644/9.8.2002 απόφαση του Νο¬ 
μάρχη Ροδόπης, που εκδόθηκε σύμφωνα με τις διατάξεις 
του Ν. Δ/τος 210/73, χορηγήθηκε στον Πλουμή Χατζηαγ- 
γέλου του Κωνσταντίνου κάτοικο Θεσσαλονίκης άδεια 
μεταλλευτικών ερευνών (Α.Β.Μ. 620), διάρκειας τριών (3) 
ετών, σε χώρο έκτασης 9.685 στρεμμάτων, ευρισκόμενο 
στην περιφέρεια του Δήμου Φιλλύρας (οικισμός Κάτω 
Δροσίνη) του Νομού Ροδόπης, που έχει τα εξής όρια: 

1. Τ.Σ. ΑΑ.Σ. Χ=+ 7.900 Ψ = + 1.400 και από εκεί στο 

2. Τ.Σ. ΒΑ.Σ. Χ=+ 10.200 Ψ=+ 1.400 και από εκεί στο 

3. Τ.Σ. Γ Α.Σ. X— + 10.200 Ψ = + 1.600 και από εκεί στο 

4. Τ.Σ.ΔΑ.Σ.Χ=+ 15.000Ψ = + 850 και από εκεί στο 

5. Τ.Σ. Ε Α.Σ. X— + 15.000 Ψ=+ 550 και από εκεί στο 

6. Τ.Σ. Ζ Α.Σ. Χ=+ 10.000 Ψ = + 1.600 και από εκεί στο 

7. Τ.Σ. Η Α.Σ. Χ=+ 10.100 Ψ = + 400 και από εκεί στο 

αρχικό Τ.Σ.Α. 

Οι αζιμουθιακές συντ/μένες των ορίων του ανωτέρω 
χώρου αναφέρονται στο κέντρο φύλλου του Επιτελικού 
Χάρτη ΚΟΜΟΤΗΝΗ με κλίμακα 1:100.000, όπου Ε = 41° 
15' και Μ = + 1°45'. 

Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

-♦- 

Αριθ. 6886 (8) 

Μεταφορά κενών οργανικών θέσεων Ε.Τ.Ε.Π. από το 
Α.Ε.Ι. σε Τμήματα του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Π.Δ. 83/84, όπως τροποποιήθηκε με 
τα Π.Δ. 302/85, 107/88, 177/93,211/99,82/2000 και 236/ 
2000 . 

2. Τις διατάξεις των άρθ. 13, 20 και 21 του Ν. 1268/82. 

3. Τις διατάξεις των αρ. 13 και 14 παρ. 5α του Ν. 2817/ 
2000 (ΦΕΚ78/τ.Α'/14.3.2000). 

4. Τις διατάξεις του Π.Δ. 125/88 (ΦΕΚ59/τ.Α'/28.3.88). 

5. Το 3213/12.5.2000 έγγραφο με το οποίο μεταφέρθη¬ 
καν οι κενές οργανικές θέσεις ΕΤΕ Π στο Α.Ε.Ι. 


6. Την απόφαση του Πρυτανικού Συμβουλίου στην 
73/19.7.2002 συνεδρίασή του. 

7. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Την μεταφορά κενών οργανικών θέσεων Ε.Τ.Ε.Π. από 
το Α.Ε.Ι. σε Τμήματα του Πανεπιστημίου Θεσσαλίας, ως 
εξής: 

ΤΜΗΜΑΤΑ Ε.Τ.Ε.Π., ΔΕ Ε.Τ.Ε.Π., ΠΕ 

Κατηγορίας Κατηγορίας 
Αρχιτεκτόνων Μηχανικών 3 

Παιδαγωγικό Τμήμα Ειδικής Αγωγής 1 

Σύνολο 3 1 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 31 Ιουλίου 2002 

Ο Πρύτανης 
ΠΑΝΤΕΛΗΣ ΛΑΖΑΡΙΔΗΣ 

-♦- 

Αριθ. 633 (9) 

Ανασύσταση της Ιεράς Μονής Τιμίου Προδρόμου Ζάλ- 
τσας Βοιωτίας. 

Ο ΜΗΤΡΟΠΟΛΙΤΗΣ ΘΗΒΩΝ ΚΑΙ ΛΕΒΑΔΕΙΑΣ 
Έχοντας υπόψη: 

α) Ότι η Ιερά Μονή του Τιμίου Προδρόμου Ζάλτσας Βοι¬ 
ωτίας λειτουργήσασα επί αιώνες ερημώθη κατά τα τέλη 
του 19ου αιώνα λόγω ελλείψεως μοναστικής αδελφότη¬ 
τος. 

β) Ότι ομάδα μοναχών και δοκίμων εζήτησαν με αίτησιν 
τωντην ανασύσταση της Ιεράς Μονής ταύτης καιτηνεκεί 
εγκαταβίωσίν των. 

γ) Τας εκ των Ιερών Κανόνων και προς το Χριστεπώνυ- 
μον πλήρωμα υποχρεώσεις ημών, αποφασίζουμε: 

Την ανασύστασιν της Ιεράς Μονής Τιμίου Προδρόμου 
Ζάλτσας Βοιωτίας, δια την οποίαν θα ισχύσουν τα προ- 
βλεπόμενα υπό της παραγράφου 4 του άρθρου 1 του Ν. 
590/1977 «περί Καταστατικού Χάρτου της Εκκλησίας της 
Ελλάδος». 

Με την ανασύστασιν της Ιεράς Μονής ταύτης ουδεμία 
επιβάρυνσις δημιουργείται εις τον κρατικόν προϋπολογι¬ 
σμόν. 

Λιβαδειά, 15 Φεβρουάριου 2002 
Ο Μητροπολίτης 

ΐ Ο Θηβών και Λεβαδείας ΙΕΡΩΝΥΜΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ 793/Β/27.6.2002 που δημοσιεύθηκε διόρθωση 
σφάλματος του Υπουργείου Οικονομίας και Οικονομικών 
γίνονται οι παρακάτω διορθώσεις: 

Στη σελίδα 10673 (περιεχόμενα), δεξιά στήλη, 6ος στί¬ 
χος από πάνω, διορθώνεται το εσφαλμένο «38/2000» στο 
σωστό 38/2002. 

Στη σελίδα 10680 (θέμα 15) δεξιά στήλη 2ος στίχος από 
πάνω, διορθώνεται το εσφαλμένο «38/2000» στο σωστό 
«38/2002». 

(Από το Υπουργείο Οικονομίας και Οικονομικών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 6Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςΓ 
θ-ΙΤΙ3ίΙ: ννθ0ΙΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηίβιτιβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































